Pea assambleerimisel osalevad proteaasid. gp23 on üks põhilisi struktuurvalke, tema 55 kDa suurune eellane lõigatakse 45 kDa suuruseks. Lõikamise signaaliks on DNA sisenemine, mille tulemusena pea "venib välja". On leitud erineva pea suurusega faagipartikleid. Mutantidel võib pea olla normaalsest kas suurem või väiksem, vastavalt sellele varieerub ka geneetilise materjali sisaldus. DNA kontuurpikkus on 50 m m ja pakitult 0,1 m m. DNA sisenemisel on T4 genoom konkatemeerne, endonukleaas lõikab selle lahti alles siis, kui pea on täidetud. Seega määrab pea maht pakitava DNA hulga.